和呂居仁宿盤溪
作者：蘇過
朝代：宋

paragraphs: 君詩如芝蘭，君操如松竹。
寧當食舍魚，坐待熊蹯熟。
申商掩仁義，已作高閣束。
長吟失憔悴，短綴謝煩促。
自然四壁空，惟有三冬足。
我懷嵩少游，已辦巾一幅。
願言山中友，先登惟子獨。
須煩懸河辯，令我千兔禿。
歸來詩滿囊，大勝富潤屋。
窮通有定分，鳬脛悲所續。
一醉盤溪堂，自取君詩讀。